b'\n_START_ARTICLE_\nAgonum gracile\n_START_SECTION_\nUtbredelse\n_START_PARAGRAPH_\nAgonum gracile finnes i nesten hele Europa , men er sjeldnere i s\xc3\xb8r og vest. Den er utbredt \xc3\xb8stover i Asia. Finnes i Norge.\n_START_SECTION_\nUtseende\n_START_PARAGRAPH_\nAgonum gracile er 6-7,3\xc2\xa0mm lang og helt kullsvart og uten metallglans. Noen ganger kan det f\xc3\xb8rste (rotleddet) antenneleddet samt leggene (tibia) v\xc3\xa6re litt lysere, brunlig. Dekkvingene er m\xc3\xb8rke og det tredje rille-mellomrom (fra midten / s\xc3\xb8mmen) har tre b\xc3\xb8rstepunkt, sm\xc3\xa5 fordypninger med ett stivt oppst\xc3\xa5ende h\xc3\xa5r. Flygevingene er fullt utviklet. Brystskjoldet er smalere enn skuldrene (frampartiet av dekkvingene). Beina er ensfarget, m\xc3\xb8rkt svarte, men leggene (tibia) kan v\xc3\xa6re litt lysere, r\xc3\xb8d-brun. Bakfotens f\xc3\xb8rste ledd (tars) er klart lengre enn sporen i spissen av leggen (tibia). Antennene er m\xc3\xb8rke og ensfarget, noen ganger kan rotleddene v\xc3\xa6re litt lysere, det tredje og fjerde ledd med fine korte h\xc3\xa5r og noen lange b\xc3\xb8rster i spissen. (Krever forst\xc3\xb8rrelse for \xc3\xa5 se). Ganske vanlig, lever p\xc3\xa5 fuktige lokaliteter, ofte langs strender.\n_START_SECTION_\nLevevis\n_START_PARAGRAPH_\nAgonum gracile er vanligvis nattaktiv og lever som predator p\xc3\xa5 andre dyr. Den lever p\xc3\xa5 fuktige lokaliteter, ofte p\xc3\xa5 myr med moser._NEWLINE_Den tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r en metamorfose i l\xc3\xb8pet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'